section_heading: Inficiran
paragraph_text: Monica Phelps svađa se s muškarcem, a netko ih gleda iz ormara. Muškarac je ubije, a detektivi Benson i Stabler na mjestu zločina nalaze skrivenog 14-godišnjeg sina Nathana (Malcolm David Kelley). Monicina ubojicu teško je naći jer je bila prostitutka i ovisnica. Trag vodi do kioska na kojem je radila, a u njezinom ormariću nađena je papirnata vrećica s 15.000 $. Nathan kaže da su novac dobili u humanitarnoj kući koju vode Ted (Gordon Clapp) i Terri Carthage (Nancy Opel). Nedugo zatim ubijena je i Monicina prijateljica Gina koja je nosila narukvicu iste humanitarne kuće.